text: 20.000 danskere samles i Tyskland
  16 maj 2014 kl. 10.44
  De danske årsmøder syd for grænsen byder i år på 44 folke og festmøder fordelt over hele Sydslesvig.
  Årsmøderne bliver i år afholdt under mottoet Sydslesvig en dansk fortælling.
  Blandt deltagerne er Folketingets formand Mogens Lykketoft, EU kommissær Connie Hedegaard, Grænseforeningens nye formand Mette Bock og Europa og kulturminister Anke Spoorendonk.
  De danske årsmøder syd for grænsen har været afholdt siden 1921 og er et synligt tegn på sydslesvigernes danskhed.
  Årsmøderne foregår 23 til 25 maj.
  